LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

**DĖL LIETUVOS RESPUBLIKOS SVEIKATOS APSAUGOS MINISTRO 2012 M. RUGSĖJO 17 D. ĮSAKYMO Nr. V-861 „DĖL pirminės ambulatorinės psichikos sveikatos priežiūros paslaugų teikimo Tvarkos aprašO PATVIRTINIMO“ PAKEITIMO**

2012 m. lapkričio 19 d. Nr. V-1052

Vilnius

P a k e i č i u Pirminės ambulatorinės psichikos sveikatos priežiūros paslaugų teikimo tvarkos aprašą, patvirtintą Lietuvos Respublikos sveikatos apsaugos ministro 2012 m. rugsėjo 17 d. įsakymu Nr. V-861 „Dėl Pirminės ambulatorinės psichikos sveikatos priežiūros paslaugų teikimo tvarkos aprašo patvirtinimo“ (Žin., 2012, Nr. 110-5600), ir išdėstau 12 punktą taip:

„12. Psichikos sveikatos centras užtikrina psichikos sveikatos priežiūros specialistų komandos kokybiškų, saugių, tinkamų, priimtinų ir prieinamų pirminių ambulatorinių psichikos sveikatos priežiūros paslaugų teikimą: gydytojo psichiatro ir psichikos sveikatos slaugytojo – ne mažiau kaip 20 valandų per savaitę, medicinos psichologo ir socialinio darbuotojo – pagal Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl Pirminės ambulatorinės asmens sveikatos priežiūros paslaugų organizavimo ir apmokėjimo tvarkos aprašo bei Pirminės ambulatorinės asmens sveikatos priežiūros paslaugų ir bazinių kainų sąrašo tvirtinimo“ (Žin., 2005, Nr. 143-5205) nustatytus aptarnaujamų gyventojų skaičiaus normatyvus.“

L. E. P. SVEIKATOS APSAUGOS MINISTRAS RAIMONDAS ŠUKYS